უნივერსიტეტის ღონისძიებების პორტალი

ზუმაუთ პრე-აქსელერატორის პრე-აქსელერაციის პროგრამა Batch1
2019-11-17 14:08 (Asia/Dubai)
ილიას სახელმწიფო უნივერსიტეტის პრე-აქსელერატორი ზუმაუთი იწყებს შემოდგომის სეზონის პრე-აქსელერატორში მონაწილეთა შერჩევას.
თუ გაქვთ ბიზნესიდეა და გსურთ ჩვენთან ერთად სწრაფი განვითარება, მაშინ პრე-აქსელერატორი სწორედ თქვენ გელოდებათ.
პროგრამის ფარგლებში ჩვენი გუნდი დაგეხმარებათ ბიზნესიდეის განვითარებაში, ხელშესახები პროდუქტის შექმნასა და ბაზარზე გატანაში.
პრე-აქსელერაციის პროგრამა განხორციელდება ბრიტანეთის საბჭოს მიერ დაფინანსებული პროგრამის „შემოქმედებითი ნაპერწკალი: სამეწარმეო განათლების პროგრამა უმაღლესი სასწავლებლებისთვის” ფარგლებში ილიას სახელმწიფო უნივერსიტეტის პარტნიორ ოდლრიჯის ინსტიტუტისა და ბრისტოლის უნივერსიტეტთან თანამშრომლობით.
ასევე საქართველოს ინოვაციებისა და ტექნოლოგიების სააგენტოსა (ჯიტა) და აშშ-ის საელჩოს საგრანტო პროექტის ,,Paving the Way to Knowledge-based Economy: Enhancing University Research and Entrepreneurial Skills in Georgia” მხარდაჭერით.
პროგრამა აგებულია ევროპის ყველაზე გამოცდილი B2B აქსელერატორის Startup Wise Guys რეკომენდაციებითა და სილაბუსით.
ვის შეუძლია მონაწილეობა:

კონკურსანტი უნდა იყოს ილიას სახელმწიფო უნივერსიტეტის ბენეფიციარი – სტუდენტი ან კურსდამთავრებული;

პროგრამაში განაცხადის შემოტანა შესაძლებელია მხოლოდ ჯგუფურად (ინდივიდუალური განაცხადები არ განიხილება);

ჯგუფის წევრების რაოდენობა არ უნდა აღემატებოდეს 3 წევრს;

ინგლისური ენის ცოდნა სავალდებულოა პროგრამის ყველა მონაწილისთვის (საკომუნიკაციო დონეზე).

როგორ მიიღოთ მონაწილეობა?
კონკურსში მონაწილეობის მისაღებად გთხოვთ გადახვიდეთ ქვემოთ მითითებულ ბმულზე და გაიაროთ რეგისტრაცია.
https://forms.gle/njgckv5SCf7mk8Nb7
რეგისტრაცია სავალდებულოა!
პროგრამაში მონაწილე გუნდების რაოდენობა შეზღუდულია!
რეგისტრაციის საბოლოო ვადა: 30 ნოემბერი
სამუშაო ენები: ქართული, ინგლისური
კითხვების შემთხვევაში მოგვმართეთ:
ელფოსტა: zoomout@iliauni.edu.ge
ფეისბუქგვერდი: https://www.facebook.com/zoomoutclub/

სტუდენტთა მათემატიკური ოლიმპიადა
2019-11-15 17:16
2019 წლის 17 ნოემბერს ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტი მართავს მათემატიკურ ოლიმპიადას, რომელშიც მონაწილეობა შეუძლიათ უნივერსიტეტის იმ აქტიურ სტუდენტებს, რომლებმაც რეგისტრაციია გაიარეს შესაბამის ვადებში.
ოლიმპიადა გაიმართება:

I და III ჯგუფი – 17 ნოემბერი, 18:00 საათი –აუდიტორია T 301

II და IVჯგუფი –17 ნოემბერი, 18:00 საათი – აუდიტორია T 302

I ჯგუფი – 0-59 კრედიტი;
II ჯგუფი – 60-119 კრედიტი;
III ჯგუფი – 120-179 კრედიტი;
IV ჯგუფი -–180-ზე მეტი კრედიტი.
საბაკალავრო პროგრამის „მათემატიკა (ძირითადი და დამატებითი სპეციალობა)“ სტუდენტის მიერ მიღებული საბოლოო ქულა გათვალისწინებული იქნება ბიზნესის, ტექნოლოგიებისა და განათლების ფაკულტეტისათვის გამოყოფილი კვოტის ფარგლებში სტიპენდიატთა შერჩევაში.
სტუდენტს გადაეცემა I, II ან III ხარისხის დიპლომი, თუ ოლიმპიადაში მისი საბოლოო შეფასება შესაბამისად 10, 9 ან 8 ქულაა.
სტუდენტმა ოლიმპიადაში მონაწილეობის მისაღებად თან უნდა იქონიოს პირადობის დამადასტურებელი მოწმობა ან პასპორტი.

სტუდენტური ვაკანსიების დღე
2019-11-15 14:00
15 ნოემბერს, პარასკევს, ილიას სახელმწიფო უნივერსიტეტში სტუდენტურ ვაკანსიებზე გასაუბრებას ჩაატარებენ კომპანია Tbilisi Walking Tours და Carrefour-ის წარმომადგენლები.
კომპანიები სტუდენტებს სთავაზობენ სასწავლო გრაფიკზე მორგებულ ვაკანსიებს.
კომპანია Tbilisi Walking Tours სტუდენტებთან საინფორმაციო შეხვედრას გამართავს 14:00 საათზე E405 აუდიტორიაში, რის შემდეგაც დასაქმების მსურველ კანდიდატებთან ინდივიდუალურ გასაუბრებებს ჩაატარებს F104 ოთახში (მის.: ჩოლოყაშვილის 3/5, ილიაუნის ადმიისტრაციული F კორპუსი, E კორპუსის გვერდით).
გთხოვთ, იხილოთ ვაკანსიის აღწერა ბმულზე.
დასწრების მსურველებს გთხოვთ, შეავსოთ სარეგისტრაციო ფორმა.

დრო: 15 ნოემბერი, პარასკევი, 14:00 – დან 17:00 საათამდე.
ადგილმდებარეობა: პრეზენტაცია – E405 აუდიტორია, გასაუბრებები – F104 ოთახი, ილიას სახელმწიფო უნივერსიტეტი.
კომპანია Carrefour ილიაუნის სტუდენტებს სთავაზობს სტუდენტურ გრაფიკზე მოგებულ დასაქმებას ჭავჭავაძის გამზირზე მდებარე ფილიალში სხვადასხვა პოზიციაზე.
ვაკანსიები დააინტერესებთ ბაკალავრიატის ნებისმიერი მიმართულების სტუდენტებს.
გასაუბრებაზე დასასწრებად გთხოვთ, გაიაროთ რეგისტრაცია ბმულზე.
დრო: 15 ნოემბერი, 13:00 საათიდან 17:00 საათამდე.
ადგილმდებარეობა: E 206 აუდიტორია, ილიას სახელმწიფო უნივერსიტეტი.
გისურვებთ წარმატებას!

დასაქმება კომპანიაში Tbilisi Walking Tours
2019-11-15 14:00
15 ნოემბერს, 14:00 საათზე, ილიას სახელმწიფო უნივერსიტეტის E 405 აუდიტორიაში ილიაუნის სტუდენტებსა და კურსდამთავრებულებს შეხვდებიან კომპანიის Tbilisi Walking Tours წარმომადგენლები.

საინფორმაციო შეხვედრაზე კომპანიის წარმომადგენლები ილიაუნის სტუდენტებსა და კურსდამთავრებულებს გააცნობენ ინფორმაციას კომპანიის შესახებ და შესთავაზებენ დასაქმებას.

შეხვედრის შემდეგ პირველადი შერჩევის მიზნით ჩატარდება გასაუბრება.
შეხვედრა საინტერესოა ნებისმიერი მიმართულებისა და კურსის სტუდენტებისა და კურსდამთავრებულებისათვის.
გთხოვთ, იხილოთ ვაკანსიის აღწერა ბმულზე.
დასწრების მსურველებს გთხოვთ, შეავსოთ სარეგისტრაციო ფორმა.

დრო: 15 ნოემბერი, 14:00 საათი.
ადგილმდებარეობა: E 405, ილიას სახელმწიფო უნივერსიტეტი.

გენდერული ძალადობის აღმოფხვრის 16-დღიანი გლობალური კამპანია ილიაუნიში
2019-11-15 13:04
ილიას სახელმწიფო უნივერსიტეტის სამართლის სკოლის ადამიანის უფლებათა მიმართულება აღმოსავლეთ-დასავლეთის მართვის ინსტიტუტის (EWMI) პროგრამასთან – „კანონის უზენაესობის მხარდაჭერა საქართველოში“ (USAID/PROLoG) – თანამშრომლობით, ტრადიციულად უერთდება გენდერული ძალადობის აღმოფხვრის 16-დღიან გლობალურ კამპანიას.
კამპანიის ფარგლებში ილიას სახელმწიფო უნივერსიტეტი რამდენიმე ღონისძიებას გამართავს.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში 16-დღიან გლობალურ კამპანიასთან დაკავშირებით დაგეგმილ ღონისძიებებში მონაწილეობა შეფასდება 1%-ით.
ღონისძიებების განრიგი:
➤ ტელესერიალის „დაუჯერებელი“ პირველი სერიის ჩვენება და დისკუსია
დრო: 25 ნოემბერი, 19:00 საათი
ადგილმდებარეობა: A 101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად: http://bit.ly/37hFjHO

➤ საჯარო დისკუსია ბავშვთა ქორწინების თემაზე
დრო: 27 ნოემბერი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად: http://bit.ly/2XoTPsB

➤ ტრანსგენდერი ადამიანების უფლებები – ილიაუნის კურსდამთავრებულის, თამარ მარმალაძის სამაგისტრო ნაშრომის პრეზენტაცია

დრო: 30 ნოემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად: http://bit.ly/2r3Li22

➤ რას ნიშნავს, იყო სექსუალური ძალადობის მსხვერპლი?
დრო: 3 დეკემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად: http://bit.ly/2prLDez

➤ ქალები სამხედრო სფეროში
დრო: 9 დეკემბერი, 15:00 საათი
ადგილმდებარეობა: წიგნის სახლი „ლიგამუსი” (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად: http://bit.ly/2rtjAMn

Დასწრება ყველა ღონისძიებაზე თავსუფალია.
გენდერული ძალადობის აღმოფხვრის 16-დღიანი გლობალური კამპანია 25 ნოემბრიდან 10 დეკემბრის ჩათვლით გრძელდება და მისი მიზანი მსოფლიოში ქალებისა და გოგონების მიმართ ძალადობის დასრულებაა. გაეროს გენერალური მდივნის გადაწყვეტილებით 2019 წელს კამპანიის მთავარი თემაა გაუპატიურება, როგორც სექსუალური ძალადობის ფორმა, რომელსაც განსაკუთრებული ზიანი მოაქვს ქალებისა და გოგონებისთვის.
25 ნოემბრიდან 10 დეკემბრის ჩათვლით, გენდერული ძალადობის წინააღმდეგ 16-დღიანი კამპანიის ფარგლებში ილიაუნის სხვადასხვა სივრცეში ონლაინპლატფორმის „ქალები საქართველოდან“ინსტალაციები განთავსდება. ინსტალაციებზე ექვსი ქალის ფოტო და მათი უნიკალური და შეულამაზებელი ისტორიებია დატანილი.
2019 წელი

გლობალური მეწარმეობის კვირეული ილიაუნიში
2019-11-15 12:59
ილიას სახელმწიფო უნივერსიტეტი მე-4 წელია უერთდება გლობალური მეწარმეობის ქსელის (GEN) ინიციატივას და მონაწილეობს გლობალური მეწარმეობის კვირეულში, რომელიც მთელი მსოფლიოს მასშტაბით აღინიშნება.
კვირეული 170-ზე მეტ ქვეყანაში იმართება. მისი პარტნიორია 20000-ზე მეტი ორგანიზაცია. კვირეულის ფარგლებში მსოფლიოს მასშტაბით 35 000-ზე მეტი ღონისძიება იგეგმება, რომლებშიც 10 მილიონზე მეტიადამიანი მონაწილეობს.
ილიას სახელმწიფო უნივერსიტეტი გლობალური მეწარმეობის კვირეულის პარტნიორია.
18-22 ნოემბერს ილიას სახელმწიფო უნივერსიტეტი ორგანიზებას გაუწევს ღონისიებებს, სემინარებს, საჯარო ლექციებსა და კონკურსებს. მათში მონაწილეობას მიიღება შეუძლია ნებისმიერ დაინტერესებულ ადამიანს.
ილიას სახელმწიფო უნივერსიტეტის მიერ კვირეულის ფარგლებში დაგეგმილი ღონისძიებები ფოკუსირებული იქნება ქალებისა და ახალგაზრდების სამეწარმეო შესაძლებლობების გაძლიერებაზე.
http://gew.iliauni.edu.ge/
კვირეულის განრიგი:
➤ 18 ნოემბერი, „ქალი მეწარმეები:”Soplidan.ge, – ინოვაციური და მარტივი გზა პრობლემის მოსაგვარებლად”
➤ 19 ნოემბერი, „სტრატეგიული აზროვნება და ინტელექტუალური სამაგიდო თამაშები“
➤ 20 ნოემბერი, Get in the Ring
➤ 21 ნოემბერი, startup school – გახდი მეწარმე ფაბლაბთან ერთად
➤ 22 ნოემბერი, Startup night – გზა წარმატებისკენ – Pulsar AI
2019 წელი

გია მაჩაბლის წიგნის – სერ ისააკ ნიუტონი „ადამიანთა მოდგმის მშვენება" – პრეზენტაცია
2019-11-14 19:00
14 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი” ილიას სახელმწიფო უნივერსიტეტის ემერიტუს-პროფესორის, დოქტორ გია მაჩაბლის წიგნის – სერ ისააკ ნიუტონი „ადამიანთა მოდგმის მშვენება“ – პრეზენტაცია გაიმართება.
წიგნის მხატვრული გაფორმება ეკუთვნის რეზო გაბრიაძეს.
წიგნი გამოსცა ილიას სახელმწიფო უნივერსიტეტის გამომცემლობამ.
დრო: 14 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ილიას სახელმწიფო უნივერსიტეტი)
დასწრება თავისუფალია.

ვორკშოპი „პრეზენტაციის ჩატარების ხელოვნება“ დოქტორანტებისა და ახალგაზრდა მკვლევრებისთვის
2019-11-14 17:50
ილიას სახელმწიფო უნივერსიტეტის საერთაშორისო სადოქტორო სკოლა და ინოვაციური განათლების კვლევითი ცენტრი დოქტორანტებსა და ახალგაზრდა მეცნიერებს სთავაზობს ვორკშოპს პრეზენტაციის ჩატარების ხელოვნების შესახებ. ვორკშოპის მიზანია, მონაწილეებს გააცნოს პრეზენტაციის მომზადების მნიშვნელოვანი ასპექტები; მისი ჩატარებისათვის საჭირო მეთოდები, ხერხები და ეფექტური ტექნოლოგიები; პრეზენტატორის სოციალური კომპეტენციები და ა.შ. (I ნაწილი). ვორკშოპზე ასევე განხილული იქნება კონკრეტულ პრეზენტაციებზე დაშვებული შეცდომები და მათი თავიდან აცილების გზები (II ნაწილი). შედეგად მონაწილეები შეიძენენ ცოდნას და შეძლებენ სხვადასხვა სახის პრეზენტაციის წარმატებულად მოწყობას ნებისმიერი აუდიტორიის წინაშე.
დრო:

I ნაწილი: შაბათი, 30.11.2019, 10:00-15:00 სთ.
II ნაწილი: შაბათი, 07.12.2019, 10:00-15:00 სთ.

ადგილი: ილიას სახელმწიფო უნივერსიტეტი, F კორპუსი, F-303 შეხვედრების ოთახი, ქ. ჩოლოყაშვილის გამზ. N3/5, თბილისი 0162
ვორკშოპის ხელმძღვანელი: პროფ. ეკატერინე შავერდაშვილი
სამუშაო ენა: ქართული
მონაწილეთა რაოდენობა: 15
რეგისტრაცია: წინასწარი რეგისტრაცია სავალდებულოა და მოქმედებს პრიორიტეტის პრინციპი. სარეგისტრაციო ვადის ბოლო დღეა 28 ნოემბერი 2019, 18:00.
გთხოვთ, დარეგისტრირდეთ ონლაინსარეგისტრაციო ფორმის მეშვეობით: http://bit.ly/2oqkAzO

ELSA-ს საინფორმაციო შეხვედრა გაცვლითი სამუშაო პროგრამის შესახებ
2019-11-14 15:59
18 ნოემბერს, 14:00 საათზე, A101 აუდიტორიაში ორგანიზაცია ELSA-ს წარმომადგენლები გამართავენ საინფორმაციო შეხვედრას ილიაუნის სამართლის მიმართულების სტუდენტებთან და კურსდამთავრებულებთან გაცვლითი სამუშაო პროგრამა STEP-ის შესახებ.
ევროპის იურისტ სტუდენტთა ასოციაცია (ELSA) არის დამოუკიდებელი, აპოლიტიკური, არასამეწარმეო გაერთიანება, რომელიც წარმოდგენილია 45 სახელმწიფოს 375-მდე უნივერსიტეტში და აერთიანებს 50,000-ზე მეტ სტუდენტსა და ახალგაზრდა იურისტს ევროპის მასშტაბით.
ასოციაციის მიზანია, ევროპულ სტანდარტებზე დაყრდნობით შექმნას პროფესიონალი იურისტების ჩამოყალიბებისთვის საჭირო ჯანსაღი გარემო და უზრუნველყოს ევროპელ კოლეგებთან სამართლებრივი, საგანმანათლებლო და ცხოვრებისეული უნარების ურთიერთგაცვლა.
აღნიშნული მიზნების განხორციელებისთვის ELSA ახორციელებს სხვადასხვა სახის პროექტს. ერთ-ერთ მათგანს წარმოადგენს სტუდენტთა გაცვლითი სამუშაო პროგრამა (STEP), რომელიც ახალგაზრდა იურისტებსა და სამართლის სტუდენტებს აძლევს შესაძლებლობას, გაიარონ სტაჟირება სხვადასხვა დაწესებულებასა და იურიდიულ ფირმაში მსოფლიოს მასშტაბით.
დასწრების მსურველებმა გთხოვთ, შეავსეთ სარეგისტრაციო ფორმა.
დასწრება თავისუფალია!

დრო: 18 ნოემბერი, 14:00 საათი.
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის N32)

საერთაშორისო კონფერენცია: „ცვლილება საკლასო ოთახში: ინოვაციური სწავლებისა და სწავლის წახალისება სტუდენტთა სასწავლო გამოცდილების გასაუმჯობესებლად აღმოსავლეთ პარტნიორობის ქვეყნებში".
2019-11-13 10:00
2019 წლის 13-14 ნოემბერს ილიას სახელმწიფო უნივერსიტეტის T კორპუსის საკონფერენციო დარბაზში გაიმართება პროექტ „პრინტელის“(„ცვლილება საკლასო ოთახში: ინოვაციური სწავლებისა და სწავლის წახალისება სტუდენტთა სასწავლო გამოცდილების გასაუმჯობესებლად აღმოსავლეთ პარტნიორობის ქვეყნებში) საერთაშორისო კონფერენცია-სამუშაო შეხვედრა. კონფერენციას დაესწრებიან პროექტის პარტნიორი უნივერსიტეტების წარმომადგენლები.
კონფერენციაზე დაგეგმილია პროექტის ფარგლებში ჩატარებული ტრენინგების ეფექტურობის შეფასება, არსებულ მიღწევებსა და გამოწვევებზე დისკუსია, პარტნიორ ქვეყნებში არსებული ტრენინგცენტრების მოდელების მიმოხილვა, პრაქტიკული გამოცდილების გაზიარება და საუკეთესო პრაქტიკის დანერგვა.
გთხოვთ გვეწვიოთ.
ჩატარების დრო:
13 ნოემბერი _ 10:00 სთ-დან 18:00 სთ-მდე,
14 ნოემბერი _ 09:30 სთ-დან 12:00 სთ-მდე.
ადგილმდებარეობა: T კორპუსის საკონფერენციო დარბაზი.

​შტეფან მაისტერის საჯარო ლექცია: Contested Leadership – How Russia fails to integrate post-Soviet countries
2019-11-12 18:00
12 ნოემბერს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ჰაინრიხ ბიოლის ფონდის თბილისის ოფისის დირექტორი, დოქტორი შტეფან მაისტერი წაიკითხავს ლექციას თემაზე: Contested Leadership – How Russia fails to integrate post-Soviet countries.
რუსეთის ხელისუფლება თანმიმდევრულად ცდილობს გავლენის ქვეშ მოაქციოს „ახლო სამეზობლო“. მოსკოვის პერსპექტივიდან ყველა პოსტსაბჭოთა ქვეყანას მხოლოდ შეზღუდული სუვერენიტეტი აქვს. თუმცა რუსეთის ეკონომიკური ძალის შესუსტებისა და პოსტსაბჭოთა ქვეყნების მმართველი ელიტის მხრიდან დამოუკიდებლობის გამყარების მცდელობის შედეგად წარმოიქმნება დავის სხვადასხვა სტრატეგია. მათი წარმატება დამოკიდებულია ქვეყნების რესურსებზე, გარე მოთამაშეებთან მათ გეოგრაფიულ სიახლოვესა და მათი ხელისუფლების მოლაპარაკების უნარზე. რაც უფრო ცდილობს რუსეთი პოსტსაბჭოთა მეზობლების დომინირებას, მით უფრო შორდებიან მას ეს ქვეყნები.
მომხსენებლის შესახებ
შტეფან მაისტერი ჰაინრიჰ ბიოლის ფონდის თბილისის ოფისის – სამხრეთ კავკასიის რეგიონის ხელმძღვანელია 2019 წლის ივლისიდან. 2017 წლის იანვრიდან 2019 წლის მარტამდე დოქტორი მაისტერი იყო საგარეო პოლიტიკის გერმანული საბჭოს (DGAP) რობერტ ბოშის ცენტრის ცენტრალური და აღმოსავლეთი ევროპის, რუსეთისა და ცენტრალური აზიის მიმართულების ხელმძღვანელი. მანამდე ამავე საბჭოში აღმოსავლეთ ევროპის, რუსეთისა და ცენტრალური აზიის პროგრამის უფროსად მუშაობდა, ასევე პოლიტიკის უფროს მკვლევრად ევროპული საბჭოს საგარეო ურთიერთობების ევროპის გაფართოების გუნდში (Wider Europe). 2015-16 წლებში მაისტერი მიწვეული მკვლევარი იყო ვაშინგტონში, ტრანსატლანტიკურ აკადემიაში, სადაც რუსულ დეზინფორმაციასა და პროპაგანდაზე წერდა. რამდენჯერმე მუშაობდა OSCE-ის არჩევნების დამკვირვებლად პოსტსაბჭოთა ქვეყნებში. მაისტერი იენაში, ლაიფციგსა და ნიჟნი ნოვგოროდში სწავლობდა საერთაშორისო ურთიერთობებსა და აღმოსავლეთ ევროპის ისტორიას. მიღებული აქვს დოქტორის ხარისხი იენის უნივერსიტეტში რუსეთის უმაღლესი განათლებისა და კვლევის სისტემის ტრანსფორმაციის თემაზე. შტეფან მაისტერის კვლევითი ინტერესებია რუსეთის საშინაო, საგარეო, თავდაცვითი და ენერგო პოლიტიკა; ევროკავშირი-რუსეთისა და გერმანია-რუსეთის ურთიერთობები; აღმოსავლეთ პარტნიორობა და პოსტსაბჭოთა, მათ შორის სამხრეთ კავკასიის კონფლიქტები. შტეფან მაისტერი თანაავტორია ბრუკინგსის პრესის მიერ გამოცემული წიგნებისა – „აღმოსავლეთის შეკითხვა“ (2016), „აღმოსავლეთის ხმები“ (2017) და „რუსეთის ფაილი“ (2018). 2019 წელს იყო თანაავტორი წიგნისა „გეოპოლიტიკა და უსაფრთხოება. ახალი სტრატეგია სამხრეთ კავკასიისთვის“.

სამუშაო ენა: ინგლისური
დრო: 12 ნოემბერი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

მემორანდუმი ილიას სახელმწიფო უნივერსიტეტსა და საქართველოს ინოვაციებისა და ტექნოლოგიების სააგენტოს შორის, პატენტის გადაცემის ცერემონია
2019-11-12 15:00
12 ნოემბერს, 15:00 საათზე, საქართველოს ინოვაციების და ტექნოლოგიების სააგენტოსა და ილიას სახელმწიფო უნივერსიტეტს შორის ტექნოლოგიების გადაცემის საპილოტე პროგრამის (TTPP) ფარგლებში ხელი მოეწერება თანამშრომლობის შესახებ ჩარჩო შეთანხმებას. ხელმოწერის ღონისძიება გაიმართება ილიას სახელმწიფო უნივერსიტეტის ტექნოლოგიების კამპუსის საკონფერენციო დარბაზში.
ასევე გაიმართება პატენტის გაცემის ცერემონიალი.
2016 წელს ილიას სახელმწიფო უნივერსიტეტის ტექნოლოგიების კომერციალიზაციის ოფისის მიერ გამოცხადდა კონკურსი ბიოლოგიისა და ბიოტექნოლოგიის სფეროში წარმატებული და კომერციალიზაციის მაღალი პოტენციალის მქონე გამოგონებების შესარჩევად.
კონკურსში გაიმარჯვა მეცნიერ დავით აფხაზავას გამოგონებამ ,,ქლორის იონების უჯრედებში შეღწევის მონიტორინგის ახალი სენსორი”. ამერიკის საპატენტო უწყებამ აღნიშნულ გამოგონებაზე ოფიციალურად გასცა პატენტი.

შრომის უსაფრთხოების შესახებ კანონის მიმოხილვა და კომპანია ,,გერგილის “ ვაკანსიები
2019-11-11 12:00
11 ნოემბერს, 12:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის სტუდენტებსა და კურსდამთავრებულებს შეხვდებიან კომპანია „გერგილის“ წარმომადგენლები.
საინფორმაციო შეხვედრაზე კომპანიის წარმომადგენლები ილიაუნის სტუდენტებსა და კურსდამთავრებულებს ისაუბრებენ შემდეგ საკითხებზე:

კომპანია „გერგილის“ საქმიანობის სფერო;

გარემოსდაცვითი მიმართულების შესახებ: კომპანიის სერვისები და მოკლე მიმოხილვა;

„შრომის უსაფრთხოების შესახებ“ კანონის მიმოხილვა და საკანონმდებლო ცვლილებები.

კომპანია ,,გერგილი“ ილიაუნის სტუდენტებს სთავაზობს სტაჟირებას გარემოსდაცვითი მიმართულებით და ასევე შეხვედრაზე წარუდგენს „კონტრაქტების სპეციალისტის“ ვაკანსიას შრომის უსაფრთხოების მიმართულებით.
დასწრების მსურველებს გთხოვთ, შეავსოთ სარეგისტრაციო ფორმა

დრო: 11 ნოემბერი, 12:00 საათი.
ადგილმდებარეობა: E 207 (ქ, ჩოლოყაშვილის N3/5), ილიას სახელმწიფო უნივერსიტეტი.

პროფესორ ქეთევან შენგელიას საჯარო ლექცია „საიდან იწყება ბახი“
2019-11-08 19:30
8 ნოემბერს, პარასკევს,19.30 საათზე, ილიაუნის წიგნის სახლ „ლიგამუსში“ გაიმართება პროფესორ ქეთევან შენგელიას საჯარო ლექცია „საიდან იწყება ბახი“.
ქეთევან შენგელია ბაროკოს მუსიკის ავთენტურ შემსრულებელთა თაობის წარმომადგენელია. იგი ლაიფციგის უმაღლესი სამუსიკო სკოლის კურსდამთავრებულია ძველებური მუსიკის მიმართულებით.
ამჟამად ქეთევან შენგელია ილიას სახელმწიფო უნივერსიტეტის მუსიკის ცენტრის პროფესორია. მისი სასწავლო და კვლევის ინტერესებია მე-17-18 საუკუნეების დასავლეთევროპული მუსიკა, მისი შესაძლო კავშირი და გავლენები ამავე პერიოდის ქართულ მუსიკაზე, ისტორიული კლავიშიანი საკრავები და მუსიკის პედაგოგიკა.
დრო: 8 ნოემბერი,19:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

Majorel გერმანული ენის მცოდნე სტუდენტებს დაასაქმებს
2019-11-08 12:00
საერთაშორისო კომპანია მეიჯერელი / majorel ილიაუნის სტუდენტებს სთავაზობს სტუდენტურ გრაფიკზე მორგებულ დასაქმების შესაძლებლობას.
კომპანიას გამოცხადებული აქვს გერმანულენოვანი მომხმარებლების მომსახურების სპეციალისტის ვაკანსია.
აუცილებელი მოთხოვნაა გერმანული ენის ცოდნა მონიმუმ B1 დონეზე.
ვაკანსიების შესახებ სრული ინფორმაციის მისაღებად გვეწვიეთ საინფორმაციო შეხვედრაზე პარასკევს, 8 ნოემბერს, 12:00 საათზე, A 101 აუდიტორიაში.
დასწრების მსურველებს გთხოვთ შეავსოთ სარეგისტრაციო ფორმა

დრო: 8 ნოემბერი, 12:00 საათი
ადგილმდებარეობა: A101 აუდიტორია, ილიას სახელმწიფო უნივერსიტეტი

ეპიგრაფიკის კვლევა ციფრული რევოლუციის ხანაში
2019-11-07 19:00
7 ნოემბერს,19:00 საათზე, ვაკის მედიათეკაში თამარ კალხიტაშვილი წაიკითხავს საჯარო ლექციას და ჩაატარებს ციფრული ჰუმანიტარიის ვორკშოპს: „ეპიგრაფიკის კვლევა ციფრული რევოლუციის ხანაში“.
თემის მოკლე აღწერა
ეპიგრაფიკული ძეგლები დღევანდელი მსოფლიოს და მისი ისტორიული წარსულის გასააზრებლად ფუნდამენტური წყაროა. ის, რაც ვიცით ისტორიის, ლიტერატურის თუ ენის შესახებ, წერილობითი წყაროებიდან ვიცით. ეპიგრაფიკის კვლევის საგანი „ზედწერილი“ ძეგლებია, რომლებიც ათასწლეულების განმავლობაში გამოიყენებოდა კულტურული, რელიგიური თუ გავლენის სფეროების მარკირებისთვის და ამდენად, განსხვავებით წერილობითი წყაროების შემსწავლელი სხვა დიციპლინებისაგან (დიპლომატიკა, კოდიკოლოგია, სიგილოგრაფია et cet.), ეპიგრაფიკული კვლევის მნიშვნელოვან ასპექტს სწორედ დამწერლობის, როგორც ტექნოლოგიის, გამოყენების გააზრება წარმოადგენს, მით უფრო, რომ ეს ტექნოლოგია დღევანდელობის, ციფრული რევოლუციის მთავარი „მოქმედი გმირია“. საკვლევი წყაროების ელექტრონული დოკუმენტირებისა და კვლევის ახალი მეთოდების განვითარებასთან ერთად ციფრულ ეპიგრაფიკას გაუჩნდა შესაძლებლობა ზემოჩამოთვლილი „მონიშნული“ ისტორიული შრეების დოკუმენტირების (მარკირების), ბმულებით დაკავშირების (ე.წ. Linked data), ვიზუალიზებისა და კვლევისათვის. ლექციაზე მიმოვიხილავთ ამ შესაძლებლობებს.
მომხსენებლის შესახებ
თამარ კალხიტაშვილი გამოყენებითი ლინგვისტიკის მაგისტრი და ციფრული ჰუმანიტარიის სადოქტორო პროგრამის სტუდენტია. 2014 წლიდან მუშაობს ილიას სახელმწიფო უნივერსიტეტის ლინგვისტურ კვლევათა ინსტიტუტში, კოორდინაციას უწევდა საუნივერსიტეტო პროექტს „საქართველოს ეპიგრაფიკული კორპუსი“, მონაწილეობდა სხვადასხვა დროს ციფრული გამოცემის სტანდარტის თანაავტორების მიერ (გაბრიელ ბოდარი, შარლოტა ტაპმანი) ორგანიზებულ უორკშოპებში (ლონდონი, 2014). 2018 წლის 9-14 სექტემბერს გაიარა ციფრული გამიცემის საზაფხულო სკოლა ოქსფორდში, 2019 წლის 9-14 სექტემბერს უძღვებოდა EpiDoc-ის ვორკშოპს ციურიხის უნივერსიტეტის აღმოსავლეთმცოდნეობის ინსტიტუტში.
დრო: 7 ნოემბერი, 19:00 საათი
ადგილმდებარეობა: ვაკის მედიათეკა
დასწრება თავისუფალია.

დასაქმების შესაძლებლობა უცხო ენების მიმართულების სტუდენტებისთვის
2019-11-06 14:00
ტურისტული კომპანია GRATA დაინტერესებულია ილიაუნის უცხო ენების მიმართულების სტუდენტებსა და კურსდამთავრებულებთან თანამშრომლობით.
კომპანია აცხადებს ვაკანსიას გუნდის ადმინისტრაციული ასისტენტის პოზიციაზე (ასევე აცხადებს სტაჟირებას და დროებით პოზიციებზე ვაკანსიას) და ეძებს ინგლისური, გერმანული, ფრანგული, პოლონური ან არაბული ენების მცოდნე კანდიდატებს.
კომპანიას საწყის ეტაპზე უცხო ენის ცოდნის გარდა განსაკუთრებული მოთხოვნები არ გააჩნია.
6 ნოემბერს, ოთხშაბათს, 14:00 საათზე, ილიაუნის A101 აუდიტორიაში კომპანია GRATA-ს დირექტორი გამართავს შეხვედრას და დამსწრეთ გააცნობს ინფორმაციას კომპანიის საქმიანობისა და ღია ვაკანსიების შესახებ.
დასწრების მსურველებს გთხოვთ გაიაროთ მარტივი რეგისტრაცია.

დრო: 6 ნოემბერი, 14:00 საათი
ადგილმდებარეობა: A101 აუდიტორია, ილიას სახელმწიფო უნივერსიტეტი (ი. ჭავჭავაძის N32)

ინგლისური ენის შესწავლის კურსი
2019-11-05 15:36
ილიას სახელმწიფო უნივერსიტეტი ბრიტანეთის საბჭოსთან თანამშრომლობით გთავაზობთ დისტანციური სწავლების მეთოდით პრაქტიკული – სამუშაო ბიზნესინგლისური ენის ფლობის ხარისხის გაუმჯობესებას.
კურსის სახელწოდებაა: Learn English Select
კურსი არის პროგრამის „შემოქმედებითი ნაპერწკალი“ – სამეწარმეო განათლების პროგრამა უმაღლესი სასწავლებლებისთვის – ნაწილი და მას სრულად აფინანსებს ბრიტანეთის საბჭო.
კურსი განკუთვნილია ნებისმიერი ასაკის, ფაკულტეტისა თუ საფეხურის სტუდენტის, აკადემიური პერსონალისა და ადმინისტრაციის თანამშრომლისთვის.
შემოთავაზებული კურსის უპირატესობებია:

დროის მოქნილი გრაფიკი, რომელიც სრულად არის მორგებული კურსის მონაწილის ინტერესებზე. ბენეფიციარი საკუთარი სურვილისამებრ გეგმავს და ირჩევს სწავლების დროს;

სწავლების დისტანციური მეთოდი;

ენის პრაქტიკულ გამოყენებაზე ორიენტირებულობა, რაც მიიღწევა ბრიტანეთის საბჭოს მიერ შემუშავებული პრაქტიკული სავარჯიშოებით, რომლებიც ერთდროულად ავითარებენ გრამატიკულ ცოდნას, სიტყვათა მარაგს, გამოთქმასა და სამუშაო გარემოში საჭირო სხვადასხვა პრაქტიკულ უნარ-ჩვევას.

კურსის დასრულების შემდგომ ბენეფიციარები შეძლებენ:

დაამყარონ ეფექტური კომუნიკაცია სხვადასხვა ბიზნესგარემოსა და სიტუაციაში, შეხვედრების, პირადი კომუნიკაციისა და პრეზენტაციების ჩათვლით.

გააკეთონ განაცხადი სასურველი სამსახურის მისაღებად და წარმატებით წარმოაჩინონ საკუთარი თავი გასაუბრებაზე.

ისაუბრონ სხვადასხვა სფეროს პროფესიონალებთან ნებისმიერ საქმიან საკითხზე.

დააგროვონ და გაამრავალფეროვნონ სიტყვათა მარაგი, რომელსაც გამოიყენებენ ყოველდღიურ სამუშაო გარემოში.

კურსის საფეხურები და ხანგრძლივობა:

კურსი შედგება 6 ინტერაქციული საფეხურისგან:
Learn English Select Beginner
Learn English Select Elementary
Learn English Select Pre-Intermediate 1
Learn English Select Pre-Intermediate 2
Learn English Select Intermediate
Learn English Select Upper-Intermediate

თითოეული საფეხური შედგება 40 ინდივიდუალური გაკვეთილისგან.

სწავლების პერიოდი: 5 დეკემბერი- 31 მარტი

კურსი შედგენილია რეალური ცხოვრებისეული სიტუაციების მიხედვით და გთავაზობთ ნამდვილი სამუშაო ბიზნესგარემოს სიმულაციას.

მთელი კურსი შემუშავებული და დაგეგმილია თავად ბრიტანეთის საბჭოს მიერ ბრიტანეთის საბჭოს საერთაშორისო სტანდარტების შესაბამისად.
რეგისტრაციისთვის აუცილებელია:

ინგლისური ენის ცოდნა სულ მცირე A1 საფეხურიდან.*

ილიას სახელმწიფო უნივერსიტეტის ელექტრონული ფოსტის მოქმედი მისამართი (@iliauni.edu.ge).

შენიშვნა!

ინგლისური ენის სწავლების აღნიშნული კურსი (Learn English Select) აკადემიური სწავლებისგან მთლიანად დამოუკიდებელია და დამატებითი ხასიათისაა, რაც გამორიცხავს კურსის გავლისას კრედიტის მიღებას.
კურსი სრულიად უფასოა.
დაინტერესებულ პირებს გთხოვთ გაიაროთ რეგისტრაცია ქვემოთ მითითებული ბმულის მეშვეობით: https://forms.gle/ApjzriyoRfoGowEY7
რეგისტრირებულთა რაოდენობა შეზღუდულია და უპირატესობა მიენიჭება კურსზე დარეგისტრირებულ პირველ 50 კანდიდატს!
რეგისტრაციის ბოლო ვადაა 13 ნოემბერი.
შეკითხვების შემთხვევაში გთხოვთ მოგვწეროთ: zoomout@iliauni.edu.ge
*პროგრამაში მონაწილეებს ბრიტანეთის საბჭო ჩაუტარებს სპეციალურ ტესტირებას ენობრივი დონის დასადგენად, რის შემდეგაც მონაწილეები შესაბამის ენობრივ ჯგუფებში განაწილდებიან.

ციფრული მარკეტინგის ტრენინგი
2019-11-05 12:12
დღეს სიტყვა „მარათონი“ ცნობილია ჩვენთვის და შესაძლოა მონაწილეობაც გვქონდეს მიღებული მსგავს ღონისძიებაში, თუმცა დაფიქრებულხართ, რა იქნებოდა იმ შემთხვევაში, ფეიდიპიდესს რომ ფეისბუქის ანგარიში ჰქონოდა?
სათქმელის აუდიტორიამდე სწორად მიტანა უძველესი დროიდან ძალიან მნიშვნელოვანი საკითხია, თუმცა ყოველთვის არ არსებობდა ის შესაძლებლობები, რომლებიც დღეს გვაქვს.
Fablab Iliauni სამრეწველო ინოვაციების ლაბორატორიის ორგანიზებით 20 ნოემბრიდან 25 დეკემბრამდე გაიმართება ციფრული მარკეტინგის საბაზისო ტრენინგი.
ტრენინგს ჩაატარებს ფაბლაბ ილიაუნის ბიზნესექსპერტი გოგა საათაშვილი.
ვის შეუძლია მონაწილეობა?
პროექტში მონაწილეობა შეუძლია ილიას სახელმწიფო უნივერსიტეტის ნებისმიერ დაინტერესებულ სტუდენტს.
როგორ გავხდე პროექტის მონაწილე?
შეავსე მარტივი ელექტრონული სააპლიკაციო ფორმა არა უგვიანეს 2019 წლის 17 ნოემბრისა.
სააპლიკაციო ფორმა – https://forms.gle/Nyg8duRmJLXvWazt9
პროექტში მონაწილეობა შეუძლია 30 ადამიანს, შესაბამისად ადგილები შეზღუდულია.
შერჩეულ კანდიდატებს დავუკავშირდებით არაუგვიანეს 2019 წლის 19 ნოემბრისა.

ფაბლაბ ილიაუნი – https://bit.ly/2IOWh7Z
ფაბლაბ ილიაუნი ჯგუფი – https://bit.ly/2NbVxtY

საკონტაქტო პირები:
ავთანდილ მღებრიშვილი – ფაბლაბ ილიაუნის მენეჯერი.
ელფოსტა: mgebrishvilia@gmail.com

ილიაუნის ჩემპიონატი ბოულინგში – 2019
2019-11-04 15:24
18 ნოემბერს ილიას სახელმწიფო უნივერსიტეტის სტუდენტურ საქმეთა დეპარტამენტი გამართავს შიდასაუნივერსიტეტო ჩემპიონატს ბოულინგში (4vs4).
შეჯიბრებაში მონაწილეობა შეუძლიათ მხოლოდ ილიაუნის სტუდენტებს. თითოეული გუნდის წევრთა რაოდენობაა 4.
ჩემპიონატი გაიმართება ბოულინგბარში „Ballroom“ (სავაჭრო ცენტრი „გალერია თბილისი”).
გთხოვთ, დაინტერესების შემთხვევაში შეავსოთ ელექტრონული სარეგისტრაციო ფორმა: https://forms.gle/Zg9ubqv4yoyVPc2e8
რეგისტრაციის ბოლო ვადა: 15 ნოემბერი

საკონტაქტო ინფორმაცია
Facebook-გვერდი: iliaunistudentaffairs
Facebook-ჯგუფი: iliauni.sport
ტელ.: (+995 514) 778989; (032 2) 22 00 09 (270)
ელფოსტა: student.affairs@iliauni.edu.ge
მის.: ქ. ჩოლოყაშვილის გამზირი N3/5, ოთახი F105

პირველი ეროვნული საუნივერსიტეტო სტარტაპკონკურსი
2019-11-01 14:07
სულ მალე საქართველოში სტარტს აიღებს პირველი ეროვნული საუნივერსიტეტო სტარტაპკონკურსი, რომელიც ქართველი სტუდენტებისთვის საინტერესო გამოწვევა და ამავდროულად განვითარებისა და წინსვლის საუკეთესო შესაძლებლობაა.
კონკურსის მიზანია ხელი შეუწყოს საქართველოში სამეწარმეო ეკოსისტემის გაუმჯობესება- განვითარებას და ქართველი სტუდენტებისთვის პრაქტიკული სამეწარმეო განათლებისა და სტარტაპაზროვნების ჩამოყალიბებას.
საქართველოს მასშტაბით კონკურსში მონაწილეობს 17 უმაღლესი საგანმანათლებლო დაწესებულება.
კონკურსის ძირითადი ეტაპები განხორციელდება 2020 წლის 20 იანვრიდან და საზეიმოდ დასრულდება აპრილის ბოლოს.
გამარჯვებული გუნდები სპონსორებისგან მიიღებენ სოლიდურ პრიზებს.
ამასთან 19 ნოემბრიდან 19 დეკემბრამდე დაგეგმილია 1-დღიანი ტრენინგების გამართვა, რაც სტუდენტებს საშუალებას მისცემს გაეცნონ სტარტაპის შექმნის პრინციპებს და განივითარონ ბიზნესდაგეგმვის, იდეების გენერაციისა და პიჩინგის უნარ-ჩვევები.
პირველი ეროვნული საუნივერსიტეტო სტარტაპკონკურსი გაიმართება კლივლენდის სახელმწიფო უნივერსიტეტის (აშშ), რეგიონული განვითარების სააგენტოს, საქართველოს ინოვაციებისა და ტექნოლოგიების სააგენტოს, ილიას სახელმწიფო უნივერსიტეტისა და ამერიკის საელჩოს თანამშრომლობით.
ვის შეუძლია მონაწილეობა:

კონკურსანტი უნდა იყოს ილიას სახელმწიფო უნივერსიტეტის სტუდენტი;

კონკურსში მონაწილეობა შესაძლებელია მხოლოდ ჯგუფურად (ინდივიდუალური განაცხადები არ განიხილება);

ჯგუფის წევრების რაოდენობა არ უნდა აღემატებოდეს 3 წევრს.

როგორ მიიღოთ მონაწილეობა?
კონკურსში მონაწილეობის მისაღებად გთხოვთ გადახვიდეთ ქვემოთ მითითებულ ბმულზე და გაიაროთ რეგისტრაცია.
https://forms.gle/wcWLBu4R6tHjS9xa6
რეგისტრაცია სავალდებულოა!
პროგრამაში მონაწილე გუნდების რაოდენობა შეზღუდულია!
რეგისტრაციის საბოლოო ვადა: 20 დეკემბერი
სამუშაო ენა: ქართული

შეკითხვების შემთხვევაში მოგვმართეთ:
ელფოსტა: zoomout@iliauni.edu.ge

ნახევარგანაკვეთიანი სამსახურების ფორუმი ილიაუნიში
2019-11-01 12:00
ილიას სახელმწიფო უნივერსიტეტის სტუდენტურ საქმეთა დეპარტამენტი გიწვევთ ნახევარგანაკვეთიანი სამსახურების ფორუმზე, რომელიც პირველ ნოემბერს, 12:00-დან 15:00 საათამდე, B201 აუდიტორიაში გაიმართება.
ფორუმში მონაწილე 40-მდე დამსაქმებელი სხვა ვაკანსიებთან ერთად ნახევარგანაკვეთიანი გრაფიკის მქონე ვაკანსიებსა და სტაჟირების პროგრამებს წარმოადგენენ.
დასაქმების ფორუმი საინტერესო იქნება როგორც ვაკანსიების მაძიებელი დაბალკურსელი სტუდენტებისთვის, ასევე მაღალკურსელი და მაგისტრატურის საფეხურის სტუდენტებისა და კურსდამთავრებულებისთვის, რადგან ფორუმზე წარმოდგენილი იქნება როგორც ნახევარგანაკვეთიანი, ასევე სრულგანაკვეთიანი ვაკანსიები.
დასაქმების ფორუმში მონაწილე დამსაქმებლები:

ილიას სახელმწიფო უნივერსიტეტი
სამედიცინო კორპორაცია „გეფა“
ჰოსპიტლების ქსელი „ევექსი“
პალიტრა მედიაჰოლდინგი
საქართველოს ფოსტა
მეიჯერელ საქართველო
აჭარა ჯგუფი (Rooms Hotels, Stamba Hotel, Fabrika Hostel, Holiday Inn Tbilisi, Lolita)
ავტომობილების ტექნიკური შემოწმების ქსელი „გრინვეი საქართველო“
საბუღალტრო და აუდიტორული მომსახურების კომპანია ვაისი / Weiss
საინფორმაციო ტექნოლოგიების მომსახურების კომპანია იუ.ჯი.თი / UGT
საინფორმაციო ტექნოლოგიების მომსახურების საერთაშორისო კომპანია Exactpro Systems Georgia
ტელემარკეტინგული კომპანია MG-Capital
ფინანსური და იურიდიული მომსახურებების კომპანია Be group
ფარმაცევტული კომპანია PSP
HR აუთსორსის კომპანია „მაქეი“
ტურისტული კომპანია შემომყვანი ტურიზმის სფეროში „მიმინო კავკასიაში“
ჯანდაცვის, უსაფრთხოებისა და გარემოს დაცვის მიმართულებით (HSE) საკონსულტაციო კომპანია „გერგილი“
საერთაშორისო სატელეფონო მომსახურების კომპანია CMX Solutions
საკონსულტაციო კომპანია GHS Consulting
თიბისი დაზღვევა
პსპ დაზღვევა
სადაზღვევო კომპანია ალფა
სადაზღვევო კომპანია ალდაგი
საქართველოს სადაზღვევო ჯგუფი
ევოლუშენ ჯორჯია
ფრანგული ფუნთუშეულისა და ტკბილეულის სახლი Ladurée Georgia
Wissol Group (wendy’s & Dunkin’ Donuts)
სწრაფი კვების ობიექტი KFC
სწრაფი კვების ობიექტი „უკვე“
ტორტების მწარმოებელი კომპანია „მადარტი“
ICR FOOD AND BEVERAGE (ტაბლა, პომიდორისიმო, ლაბორატორია)
სარემონტო მასალების მაღაზია „ზოდი“
მაღაზიათა ქსელი „ორი ნაბიჯი“
მაღაზიათა ქსელი „ნიკორა ტრეიდი“
მაღაზიათა ქსელი Carrefour Georgia
მაღაზიათა ქსელი „სუფთა სახლი“
ტექნიკის მაღაზიათა ქსელი „ალტა“

დასაქმების ფორუმზე დასწრება თავისუფალია.

დრო: 1-ლი ნოემბერი, 12:00-დან 15:00 საათამდე
ადგილმდებარეობა: B201 აუდიტორია (ი. ჭავჭავაძის გამზ. N32)

შეკითხვების შემთხვევაში მოგვმართეთ:
სტუდენტურ საქმეთა დეპარტამენტის კარიერული განვითარების სერვისები;
F 105 ოთახი, ქ. ჩოლოყაშვილის ქ. №3/5;
ტელ.:(+995 32) 22 00 09 (270); (+995 57) 65 05 46;
ელფოსტა: uni-jobs@iliauni.edu.ge

დამსაქმებლების რეგისტრაცია ილიაუნის დასაქმების ფორუმზე
2019-11-01 12:00
გაცნობებთ, რომ 1-ლ ნოემბერს, 12:00-დან 15:00 საათამდე, ილიას სახელმწიფო უნივერსიტეტში დასაქმების ფორუმი გაიმართება.
დასაქმების ფორუმში მონაწილეობას მიიღებენ სამსახურის მაძიებელი სტუდენტები და კურსდამთავრებულები, თუმცა ღონისძიება ძირითადად მიმართულია ახალწვეულებისთვის ნახევარგანაკვეთიანი სამსახურების შეთავაზებაზე.
ფორუმში დამსაქმებლის სტატუსით მონაწილეობისთვის ვიწვევთ კომპანიებსა და ორგანიზაციებს, რომლებსაც აქვთ აქტიური ნახევარგანაკვეთიანი გრაფიკის მქონე ვაკანსიები და სტაჟირების პროგრამები.
ფორუმში მონაწილეობის მსურველმა ორგანიზაციებმა და კომპანიებმა უნდა შეავსონ სარეგისტრაციო ფორმა 25 ოქტომბრის ჩათვლით.
დარეგისტრირებული კომპანიების წარმომადგენლებს დავუკავშირდებით 25 ოქტომბრის შემდეგ.

შეკითხვების შემთხვევაში მოგვმართეთ:
ტელ.: (+995 57) 65 05 46; (+995 32) 22 00 09 (270);
ელფოსტა: uni-jobs@iliauni.edu.ge, nino.sikharulidze@iliauni.edu.ge

სამეცნიერო კაფე: „ეგზოტიკური ასტრონომიული მოვლენები და მათი როლი კაცობრიობის ისტორიაში"
2019-10-31 19:00
31 ოქტომბერს, 19:00 საათზე, ვაკის მედიათეკაში ილიას სახელმწიფო უნივერსიტეტის პროფესორი გიორგი რამიშვილი წაიკითხავს საჯარო ლექციას თემაზე: „ეგზოტიკური ასტრონომიული მოვლენები და მათი როლი კაცობრიობის ისტორიაში”.
თემის მოკლე აღწერა
მომხსენებელი განიხილავს „ეგზოტიკურ“ ასტრონომიულ მოვლენებს, ესენია: მზისა და მთვარის დაბნელება, კომეტების გამოჩენა და ზეახალი ვარსკვლავების ანთება. მსოფლიო ისტორიიდან მოიყვანს ისეთ მაგალითებს, რომლებშიც ისტორიულ ინფორმაციასთან ერთად მოცემული იქნება ასტრონომიული შინაარსის ჩანართებიც. ისაუბრებს დიდი სიზუსტით გამოთვლილი ასტრონომიული მოვლენების როლზე ისტორიული თარიღების დაზუსტებაში.
მსმენელს შეუძლია ასეთი მოვლენების წინასწარ მოძიება და კითხვა-პასუხისას დავეხმარებით საკუთარი ხელით თარიღის დაზუსტების პროცესის შესრულებაში ან მივუთითებთ ამოხსნის გზას.
მომხსენებლის შესახებ
გიორგი რამიშვილი 2015 წლიდან დღემდე ილიას სახელმწიფო უნივერსიტეტი ასოცირებული პროფესორია (საბუნებისმეტყველო მეცნიერებებისა და საინჟინრო ფაკულტეტი);
2014 წლიდან დღემდე – უმაღლესი განათლების ავტორიზაციისა და აკრედიტაციის ექსპერტი განათლების ხარისხის განვითარების ეროვნულ ცენტრში;
2010 წლიდან დღემდე – ასოცირებული მკვლევარი, მზის ფიზიკის ჯგუფი, აბასთუმნის ასტროფიზიკური ობსერვატორია;
2010 – 2015 წწ. – ილიას სახელმწიფო უნივერსიტეტის საინჟინრო ფაკულტეტის ასისტენტ-პროფესორი;
2005 წელს მიენიჭა ფიზიკა-მათემატიკურ მეცნიერებათა კანდიდატის ხარისხი.
01.03.02 ასტროფიზიკა, საქართველოს მეცნიერებათა აკადემიის აბასთუმნის ასტროფიზიკური ობსერვატორია.
1982-1988 წწ. დაამთავრა თსუ-ის მექანიკა-მათემატიკის ფაკულტეტი სპეციალობით ასტრონომია.
დრო: 31 ოქტომბერი, 19:00 საათი
ადგილმდებარეობა: ვაკის მედიათეკა
დასწრება თავისუფალია.

დავით გაბუნიას საჯარო ლექცია „რატომ უნდა ვიკითხოთ თანამედროვე ქართული ლიტერატურა“
2019-10-31 18:00
ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით 21 ოქტომბრიდან გაიმართება სტუდენტური ცხოვრების კვირეული.
სტუდენტებს შესაძლებლობა ექნებათ, საკუთარი ინტერესების შესაბამისად მონაწილეობა მიიღონ სხვადასხვა ღონისძიებაში, რომლებიც ყოველდღიურად გაიმართება.
31 ოქტომბერს, 18:00 საათზე, ილიაუნის წიგნის სახლში „ლიგამუსი“ მწერალი დავით გაბუნია ისაუბრებს თემაზე: „რატომ უნდა ვიკითხოთ თანამედროვე ქართული ლიტერატურა“.
დრო: 31 ოქტომბერი, 18:00-20:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი

ფინანსთა სამინისტროს აკადემიის კონკურსის საინფორმაციო შეხვედრა
2019-10-31 14:00
31 ოქტომბერს, 14:00 საათზე, ილიას სახელმწიფო უნივერსიტეტის E207 აუდიტორიაში ფინანსთა საიმინისტროს წარმომადგენლები გამართავენ საინფორმაციო შეხვედრას სასწავლო პროგრამასთან– „ფინანსური მენეჯმენტი და ანალიტიკური რეპორტინგი ინგლისურ ენაზე“ – დაკავშირებით.
კონკურსის შესახებ
ფინანსთა სამინისტროს აკადემია აცხადებს კონკურსს სტუდენტებისათვის სასწავლო პროგრამაზე „ფინანსური მენეჯმენტი და ანალიტიკური რეპორტინგი ინგლისურ ენაზე“.
კონკურსის გამარჯვებულები უფასოდ გაივლიან ამ სასწავლო კურსს. მათ საშუალება მიეცემათ გაეცნონ საქართველოს საფინანსო სისტემას, საერთაშორისო გამოცდილებასა და მონაცემთა დამუშავების ტექნიკას.
პროგრამის შესახებ დეტალური ინფორმაცია იხილეთ ბმულზე: https://bit.ly/2opNEHG
კონკურსის შესახებ ამომწურავი ინფორმაციის მისაღებად მობრძანდით საინფორმაციო შეხვედრაზე.
შეხვედრა დააინტერესებთ ბიზნესის სკოლის ბაკალავრიატის დამამთავრებელი კურსის ბაკალავრებსა და მაგისტრატურის სტუდენტებს.
შეხვედრაზე დასწრების მსურველებმა შეავსეთ სარეგისტრაციო ბმული

დრო: 31 ოქტომბერი, 14:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5)

ეთნომუსიკოლოგიური ექსპედიციის საანგარიშო პრეზენტაცია
2019-10-30 19:00
30 ოქტომბერს, ოთხშაბათს, 19:00 საათზე, ილიას სახელმწიფო უნივერსიტეტის A101 აუდიტორიაში გაიმართება 7-15 აგვისტოს ახალქალაქში ეთნომუსიკოლოგიური ექსპედიციის საანგარიშო პრეზენტაცია.
ექსპედიციაში მონაწილეობდნენ მუსიკის ცენტრის ასოცირებული პროფესორი თამაზ გაბისონია და სტუდენტები: რუსუდან კორკოტაშვილი, ანი წოწინაშვილი, ბარბარე ჭილაშვილი.
მათ 14 სოფელში ჩაიწერეს 35 პირი და 400-მდე ქართული და სომხური სიმღერები, დასაკრავები, ცეკვები, ლექსები, რიტუალის აღწერა, შელოცვები და ა. შ.
პრეზენტაციაზე ექსპედიციის წევრები ისაუბრებენ ამ საქმიანობის ძირითად და საინტერესო ასპექტებზე, წარმოადგენენ ჩაწერილი მასალის ნაწილს.
დრო: 30 ოქტომბერი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ტრენინგკურსი „შერეული სწავლება და სწავლა სტუდენტების სწავლის შედეგების გასაუმჯობესებლად“
2019-10-30 11:06
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს „შერეული სწავლება და სწავლა სტუდენტების სწავლის შედეგების გასაუმჯობესებლად“ (Blended Teaching Learning: Improving Students Outcomes). მას გაუძღვებიან ილიას სახელმწიფო უნივერსიტეტის მეცნიერებათა და ხელოვნების ფაკულტეტის ასოცირებული პროფესორი არჩილ აბაშიძე, მოწვეული მასწავლებელი გიგა ხოსიტაშვილი და საბუნებისმეტყველო მეცნიერებათა და მედიცინის ფაკულტეტის ასოცირებული პროფესორი ელენე ჟურავლიოვა
ტრენინგები გაიმართება:
6 და 8 ნოემბერს, 15:00-დან 19:00-საათამდე, და 7 ნოემბერს,16:00 დან 19:00 საათამდე, E102 აუდიტორიაში
რეგისტრაციისთვის ეწვიეთ შემდეგ ბმულს.
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:

ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

ტრენინგი CV-ისა და სამოტივაციო წერილის მომზადებაში
2019-10-29 17:00
29 ოქტომბერს, 17:00 საათზე, ილიას სახელმწიფო უნივერსიტეტის E207 აუდიტორიაში სტუდენტური ცხოვრების კვირეულის ფარგლებში ილიაუნის აკადემიური ცენტრის ლექტორი ლევან გოგოხია ჩაატარებს ტრენინგს თემაზე: „CV-ისა და სამოტივაციო წერილის მომზადება“.
თემა მოიცავს შემდეგ საკითხებს:
CV

დოკუმენტის შედგენა

სტრუქტურა

ვაკანსიის მოთხოვნების გათვალისწინება დოკუმენტში

სამოტივაციო წერილი

სამოტივაციო წერილის შედგენის თეორიული და პრაქტიკული ასპექტები

დოკუმენტის სტრუქტურა

აპლიკანტის გამოცდილებისა და განათლების სწორად ასახვა დოკუმენტში

ტრენინგი იქნება ინტერაქტიული, თეორიული და პრაქტიკული.
შეხვედრაზე დასწრების მსურველებმა შეავსეთ სარეგისტრაციო ბმული

დრო: 29 ოქტომბერი, სამშაბათი, 17:00 საათი
ადგილმდებარეობა: E207 აუდიტორია (ქ. ჩოლოყაშვილის ქ. N3/5), ილიას სახელმწიფო უნივერსიტეტი

სამეცნიერო კაფე: "ეგზოტიკური ასტრონომიული მოვლენები და მათი როლი კაცობრიობის ისტორიაში“
2019-10-29 12:01
31 ოქტომბერს, 19:00 საათზე, ვაკის მედიათეკაში ილიას სახელმწიფო უნივერსიტეტის პროფესორი გიორგი რამიშვილი წაიკითხავს საჯარო ლექციას თემაზე: „ეგზოტიკური ასტრონომიული მოვლენები და მათი როლი კაცობრიობის ისტორიაში”.
თემის მოკლე აღწერა
მომხსენებელი განიხილავს „ეგზოტიკურ“ ასტრონომიულ მოვლენებს, ესენია: მზისა და მთვარის დაბნელება, კომეტების გამოჩენა და ზეახალი ვარსკვლავების ანთება. მსოფლიო ისტორიიდან მოიყვანს ისეთ მაგალითებს, რომლებშიც ისტორიულ ინფორმაციასთან ერთად მოცემული იქნება ასტრონომიული შინაარსის ჩანართებიც. განიხილავს დიდი სიზუსტით გამოთვლილი ასტრონომიული მოვლენების როლს ისტორიული თარიღების დაზუსტებაში.
მსმენელს შეუძლია ასეთი მოვლენების წინასწარ მოძიება და კითხვა-პასუხისას დავეხმარებით საკუთარი ხელით თარიღის დაზუსტების პროცესის შესრულებაში ან მივუთითებთ ამოხსნის გზას.
მომხსენებლის შესახებ
გიორგი რამიშვილი 2015 წლიდანდღემდე ილიას სახელმწიფო უნივერსიტეტი ასოცირებული პროფესორია (საბუნებისმეტყველო მეცნიერებებისა და საინჟინრო ფაკულტეტი);
2014 წლიდან დღემდე – უმაღლესი განათლების ავტორიზაციისა და აკრედიტაციის ექსპერტი განათლების ხარისხის განვითარების ეროვნულ ცენტრში;
2010 წლიდანდღემდე – ასოცირებული მკვლევარი, მზის ფიზიკის ჯგუფი, აბასთუმნის ასტროფიზიკური ობსერვატორია;
2010 2015 წწ. – ილიას სახელმწიფო უნივერსიტეტის საინჟინრო ფაკულტეტის ასისტენტ-პროფესორი
2005 წ. მიენიჭა ფიზიკა-მათემატიკურ მეცნიერებათა კანდიდატის ხარისხი.
01.03.02 ასტროფიზიკა, საქართველოს მეცნიერებათა აკადემიის აბასთუმნის ასტროფიზიკური ობსერვატორია. ?!
1982-1988 წწ. დაამთავრა თსუ-ის მექანიკა-მათემატიკის ფაკულტეტი სპეციალობით ასტრონომია.

დრო: 31 ოქტომბერი, 19:00 საათი
ადგილმდებარეობა: ვაკის მედიათეკა
დასწრება თავისუფალია.
